Diari Oficial de la Generalitat Valenciana


Sumari del DOGV 6332, del 13-08-2010 (2010/8678)

Notificació del laude emés per la Junta Arbitral de Transports de València. Expedient número V-506/2009.
--------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8678


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-506/2009. [2010/8678]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Expormoble, SA, que s'ha dictat laude en l'expedient esmentat i atés que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
«Tribunal. President: Ramón Escrig Moreno. Vocals: Anna Caballero Costa, Palmira Martínez Ferri, que excusa la seua assistència. Secretària vocal: Amparo Peris Catalá. Parts. Reclamant: Transportes Ochoa, SA, representada per José Vidal Ríos. Reclamat: Expormoble, SA, que no compareix a l'acte de la vista.  
A València, el 25 de maig de 2010 i a les 17.35 hores es constituïx la Junta Arbitral de Transports pels membres esmentats al marge i amb l'assistència de les parts per a resoldre l'expedient V-506/2009, i es realitza la vista oral respecte a la reclamació següent: impagament de ports. Incompareixença del demandat.  
Iniciada la vista oral pel president es comprova la identitat de la part compareixent i la qualitat amb què intervé.   
S'informa que davant de la reiterada impossibilitat de citació i notificació a la vista a través del servici de Correus, es va notificar per mitjà de la policia local d'Alberic, com queda acreditat en el certificat expedit per l'intendent cap, i este intent va ser també negatiu, per la qual cosa en un últim intent s'ha publicat en el Diari Oficial de la Comunitat Valenciana (ja que és l'últim domicili conegut el d'Alberic (València), segons nota del Registre Mercantil) núm. 6260, de 05.05.2010.  
Concedida la paraula a la reclamant basa la seua reclamació en els següents  
Antecedents de fet  
Primer. Es ratifica en tots els motius de la seua demanda i manifesta que, com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports com s'indica en la factura i dels quals s'hi adjunten ordes de càrrega i albarans. A continuació, es va presentar al cobrament la factura núm. 1103.235584 de 31.10.2008 per un import de 188,28 euros.  
Els rebuts corresponents van ser tornats tots i cadascun i això va ocasionar unes despeses d'1,00 euros. Realitzades diverses gestions de cobrament sense aconseguir-ho, és per això que s'interposa la present demanda i se sol·licita que una vegada que siga reconegut el seu dret es condemne la reclamada al pagament de la quantitat total de 189,28 euros.  
S'apliquen els següents  
Fonaments jurídics  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.   
3. Donada l'absència de la vocal representant d'empreses carregadores, que va excusar la seua assistència, el present laude es dicta de conformitat amb la previsió que conté l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Ochoa, SA, representada per José Vidal Ríos contra Expormoble, SA, ja que dels fets relatats, documents probatoris i declaracions efectuades s'establix que havent-se realitzat els transports reclamats dins de les condicions contractuals convingudes s'ha de pagar el seu import.   
Per tot això, Expormoble, SA, haurà de pagar a Transportes Ochoa, SL, la quantitat de cent huitanta-nou euros amb vint-i-huit cèntims (189,28 €).  
Contra este laude es pot interposar l'acció d'anul·lació davant de l'Audiència Provincial de València, en el termini dels dos mesos següents de la notificació, d'acord amb el que establixen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, es podrà instar l'execució forçosa davant del Jutjat Mercantil de València, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 8 de juliol de 2010.- El president de la Junta Arbitral de Transports de València: Ramón Escrig Moreno.